b"\n_START_ARTICLE_\nPartit Comunista Franc\xc3\xa8s\n_START_SECTION_\nHist\xc3\xb2ria\n_START_PARAGRAPH_\nEl PCF fou fundat al Congr\xc3\xa9s de Tours, l'any 1920, a conseq\xc3\xbc\xc3\xa8ncia de l'escissi\xc3\xb3 al si de la Secci\xc3\xb3 Francesa de la Internacional Obrera (SFIO) entre els partidaris de la 2a Internacional (de la qual formava part la SFIO) i els partidaris de la III Internacional (majoritaris i favorables a la Revoluci\xc3\xb3 Russa i al bolxevisme). Aquests \xc3\xbaltims fundaren la Secci\xc3\xb3 Francesa de la Internacional Comunista, que esdevindria posteriorment l'actual Partit Comunista Franc\xc3\xa8s. Durant els anys trenta el principal dirigent fou el nord-catal\xc3\xa0 Andreu Marty. M\xc3\xa9s tard en fou secretari general Maurice Thorez. I fins al 1968 hi va militar el fil\xc3\xb2sof Roger Garaudy.\n_START_SECTION_\nSituaci\xc3\xb3 actual\n_START_PARAGRAPH_\nEn l'actualitat, la secretaria nacional del PCF l'ocupa el conseller general de l'Illa de Fran\xc3\xa7a Pierre Laurent. Va ser escollida per aquest c\xc3\xa0rrec despr\xc3\xa9s de la marxa de l'antic president Robert Hue. Marie-George Buffet havia estat anteriorment secret\xc3\xa0ria general del partit. _NEWLINE_El Partit Comunista Franc\xc3\xa8s es troba avui dia a l'oposici\xc3\xb3._NEWLINE_Dos departaments s\xc3\xb3n governats pel Partit Comunista. Es tracta dels departaments de Sena Saint-Denis i Val-de-Marne, tots dos a la regi\xc3\xb3 d'Illa de Fran\xc3\xa7a. El PCF ocupa la presid\xc3\xa8ncia d'aquests dos departaments gr\xc3\xa0cies al suport rebut per part dels altres partits pol\xc3\xadtics d'esquerra presents als Consells Generals, ja que en cap de les dues assemblees disposa de la majoria absoluta._NEWLINE_D'entre els altres departaments francesos, el Partit Comunista franc\xc3\xa8s t\xc3\xa9 una pres\xc3\xa8ncia notable als Consells Generals dels departaments del Nord i Pas de Calais, amb 10 consellers generals a cadascun; Gard (Llenguadoc-Rossell\xc3\xb3) i Sena Mar\xc3\xadtim (Alta Normandia) amb 9 consellers; Cher (Centre - Vall del Loira) i les Boques del Roine amb 8 consellers; i al Consell General de l'Is\xc3\xa8re (Roine-Alps), amb 7 consellers generals._NEWLINE_El Partit Comunista franc\xc3\xa8s i el Parti de Gauche, PG, (Partit d'Esquerra) van formar l'any 2009 una alian\xc3\xa7a, anomenada Front de Gauche, FG, (Front d'Esquerres) de cara a les Eleccions Europees de 2009, que s'ha mantingut l'any 2010 per a les eleccions regionals franceses de 2010."